ትግርኛ BBC News, ትግርኛናብቲ ትሕዝቶ ቀጽሉ ክፍልታት ዜና ቪድዮ ኣመና ፍቱዋት ዜና ቪድዮ ኣመና ፍቱዋት ጌታቸው ረዳ፡ "ኣብዪ ኣሕመድ ናብዚ ጠላዕ ክሳብ ምእታው ዝበጽሕ ዓሻ 'ዩ ኢለ ኣይኣምንን" 7 ለካቲት 2019 ምንጪ ስእሊ, Anadolu Agency ቢቢሲ ምስ ኣባል ፈጻሚት ስራሕ ህወሓት ኣይተ ጌታቸው ረዳ ኣብ ዝገበሮ ቃለመሕተት ብዛዕባ ቀዳማይ ሚኒስትር ኣብዪ ኣሕመድ ዝስዕብ ርኢይቶ ሂቡ። ቢቢሲ፡ ኣብይ ኣሕመድ ምስ ኤርትራ ሰላም ዝፈጠረሉ ምኽንያት፡ ኣንጻር ህወሓት ስጉምቲ ክወስድ ስለዝደለየ እዩ፤ መታን ንስኻትኩም ጸገም ከይትፈጥርሉ ዝብል ሰሚዐ። ጌታቸው፡ ብዝኾነ፤ ንኣብይ ንሕና ጸገም ኾይንናዮ ኣይንፈልጥን። ግን ከኣ … ቢቢሲ፡ ግን እኮ እቶም ዓበይቲ ናይ ህወሓት ሰባት ጸገም ይፈጥርሉ እዮም። ጌታቸው፡ ጸገም ዝፈጥርሉ ኣካላት ክህልዉ ይኽእሉ እዮም። ጸገም ዘለዎ ናይ ህወሓት ሰብ፣ ናይ ኦህዴድ ወይ ናይ ብኣዴን ሰብ ክህሉ ይኽእል እዩ። ኣነ ግን ምስ ኣብዪ ጸገም የብለይን። ኣብዪ ከምቲ ንስኻ ዝበልካዮ፡ ንህወሓት ናብ መዋጥር ንምእታው ምስ ኢሳይያስ ውዲት ኣሊሙ እንተድኣኾይኑ ግን፤ ጽቡቕ ውሳነ ኣይወሰነን። ቢቢሲ፡ እቲ ኩነታት ከምኡ እዩ ኣይኮንኩን ኢለ… ጌታቸው፡ ኣብዪ ናብዚ ጠላዕ ክሳብ ምእታው ዝበጽሕ ዓሻ ኣይኮነን ኢለ ክኣምን እየ ዝደሊ። ቢቢሲ፡ ተጸዊግኻ ኢኻ ከምኡ ትብል ዘለኻ ጌታቸው፡ እወ!
